मेरी उनसे पहली भेंट हुई थी 1971-72 में, जब मैं बी. ए. प्रथम वर्ष का छात्र था और उसी बीच उन्होंने जगदलपुर से प्रकाशित होने वाले साप्ताहिक 'अंगारा’ में मेरी पहली रचना प्रकाशित की थी और मुझे पत्र भी लिखा था। पत्र मिलने और रचना ('ध्यानाकर्षण’ शीर्षक कविता) प्रकाशन के बाद मैं अपने मित्र केसरी कुमार सिंह के साथ उनसे उनके निवास (कवि निवास) में मिला था। उसके बाद इन 40-41 वर्षों में उनसे न जाने कितनी बार भेंट हुई। प्रत्येक भेंट में उनसे ऊर्जा मिली, उनका आशीर्वाद मिला और मिला अथाह प्यार। फिर अन्तिम भेंट हुई थी 17 मार्च 2013 को। उस भेंट का जिक्र बाद में। उससे पहले 11 मार्च, 2013 की भेंट का पूरा चित्र-